Diari Oficial de la Generalitat Valenciana


Sumari del DOGV 9749, del 20-12-2023 (2023/12223)

RESOLUCIÓ de 5 de desembre de 2023, de la Vicepresidència Primera i Conselleria de Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9749

Data del DOGV
:   20-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12278


Data del document
:   05-12-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport

RESOLUCIÓ de 5 de desembre de 2023, de la Vicepresidència Primera i Conselleria de Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2023/12956]  
La Llei 4/1998, d'11 de juny, de la Generalitat, del patrimoni cultural valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, exclusió d'aquests i inutilitat administrativa dels documents. D'altra banda, en l'article 84.1 de la mateixa llei s'estableix que reglamentàriament es determinaran el termini de vigència administrativa i altres normes relatives a la circulació, conservació i qualificació dels documents de les diferents administracions de la Comunitat Valenciana, així com a la destrucció dels no reservats a la seua conservació permanent.  
  
Posteriorment, la Llei 3/2005, de 10 d'octubre, de la Generalitat, d'arxius, va determinar en l'article 11 la composició i les principals funcions de la mencionada Junta Qualificadora de Documents Administratius.  
Finalment, i com a desenvolupament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En aquest decret s'estableix, en l'article 17.1, que les propostes de taules de valoració documental que hagen sigut objecte d'un informe favorable de la Junta Qualificadora de Documents Administratius seran aprovades mitjançant una resolució del conseller competent en matèria de cultura.  
En la sessió celebrada el dia 25 d'octubre de 2023, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em confereix l'article 28.e) de la Llei 5/1983, de 30 de desembre, del Consell, resolc:  
  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en la sessió celebrada el dia 25 d'octubre de 2023:  
- Codi 00412. Expedients de títols i carnets de famílies monoparentals.  
- Codi 00909. Expedients de títols i carnets de famílies nombroses.  
  
- Codi 00781. Expedients de Bo Respir.  
- Codi 00544. Expedients de centres adherits a programes de Bo Residència o Bo de Dia o Bo Respir.  
- Codi 00138. Expedients de Bo Residència i Bo Centre de Dia.  
  
- Codi 00123. Concurs de mèrits.  
- Codi 00596. Modificació de pressupost.  
- Codi 00179. Selecció mitjançant borsa de treball.  
- Codi 00146. Expedients d'ajudes a la rehabilitació d'habitatges i edificis.  
- Codi 00075. Expedients de sol·licituds d'inscripció, modificació o baixa del Registre de demanda d'habitatge.  
- Codi 00949. Expedients de protecció de xiquets, xiquetes i adolescents (NNIA).  
- Codi 00019. Expedients d'usuaris de llars i residències de protecció de xiquets, xiquetes i adolescents (NNIA).  
- Codi 00494. Expedients d'ajudes dirigides a programes i serveis especialitzats d'intervenció i atenció a la família i infància (SEAFI/EEIIA).  
  
El resum de les taules de valoració documental aprovades figura com a annex a aquesta resolució.  
  
Segon  
Fer pública la unificació del dictamen de les taules de valoració documental 00366 “Borses de treball temporal” i 00227 “Borses de treball específiques per a substitucions temporals” que han obtingut l'acord favorable de la Junta Qualificadora de Documents Administratius en la sessió celebrada el dia 30 de juny de 2020. La modificació de la taula de valoració documental aprovada figura com a annex a la present resolució.  
  
Tercer  
Aprovar i fer pública la modificació del dictamen de la taula de valoració documental 00440 “Expedients de sol·licitud d'informació sobre preus màxims de venda i renda d'habitatge protegit” que ha obtingut l'acord favorable de la Junta Qualificadora de Documents Administratius en la sessió celebrada el dia 25 d'abril de 2023. La modificació de la taula de valoració documental aprovada figura com a annex a la present resolució.  
  
Quart  
D'acord amb el que es preveu en l'article 39 de la Llei 39/2015, d'1 d'octubre, del procediment administratiu comú de les administracions públiques, la present resolució tindrà efectes plens als tres mesos de ser publicada en el Diari Oficial de la Generalitat Valenciana, i estarà condicionada, en tot cas, al fet que durant aquest termini no hi haja constància de la interposició d'algun recurs.  
  
Contra la present resolució, que posa fi a la via administrativa, de conformitat amb el que es disposa en l'article 114 de la Llei 39/2015, d'1 d'octubre, del procediment administratiu comú de les administracions públiques, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació de la present resolució, de conformitat amb el que s'estableix en els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
  
En tot cas, les institucions i els organismes afectats no podran procedir a l'eliminació de la documentació fins que la resolució, en cas de ser impugnada, adquirisca fermesa legal.  
  
València, 5 de desembre de 2023.- El vicepresident primer i conseller de Cultura i Esport: Vicente José Barrera Simó.  
  
  
ANNEX  
  
Codi: 00304.  
Sèrie documental: Expedients de títols i carnets de famílies monoparentals.  
Òrgan productor: Vicepresidència i Conselleria d'Igualtat i Polítiques Inclusives.  
Funció: Acreditar la condició de família monoparental per a permetre l'accés a una sèrie de beneficis.  
Data dictamen: 25 d'octubre de 2023.  
Dictamen: Eliminació total als 5 anys de la baixa administrativa de l'expedient. Es conservarà un expedient per any i per tipus de formulari.  
  
  
  
Codi: 00199.  
Sèrie documental: Expedients de títols i carnets de famílies nombroses.  
Òrgan productor: Direcció territorial de la conselleria amb competència en matèria de serveis socials.  
Direcció territorial de la Conselleria d'Igualtat i Polítiques Inclusives.  
Funció: Acreditar la condició de família nombrosa per a permetre l'accés a una sèrie de beneficis.  
Data dictamen: 25 d'octubre de 2023.  
Dictamen: Eliminació total als 5 anys de la baixa administrativa de l'expedient. Es conservarà un exemplar per any i per tipus de formulari.  
  
  
  
Codi: 00478.  
Sèrie documental: Expedients de Bo Respir.  
Òrgan productor: Direccions territorials de la conselleria amb competència en persones majors.  
Direcció general de la conselleria amb competència en persones majors.  
Funció: Gestionar subvencions per a finançar diferents modalitats d'estades de caràcter temporal o no permanent en residències de tercera edat, quan per necessitats que afecten les persones majors o les seues persones cuidadores familiars, les persones majors necessiten l'atenció en un centre especialitzat que substituïsca les cures que, de manera habitual, es presten i/o es reben en l'àmbit familiar.  
  
Data dictamen: 25 d'octubre de 2023.  
Dictamen: Eliminació parcial: eliminació als 5 anys de les sol·licituds individuals i conservació permanent dels expedients generals.  
  
  
  
Codi: 00309.  
Sèrie documental: Expedients de centres adherits a programes de Bo Residència o Bo de Dia o Bo Respir.  
Òrgan productor: Direccions territorials de la conselleria amb competència en persones majors.  
Direcció general de la conselleria amb competència en persones majors.  
Funció: Obtindre el reconeixement com a centre assistencial en el qual poden fer-se efectives les prestacions de Bo Residència, Bo Centre de Dia i Bo Respir.  
Data dictamen: 25 d'octubre de 2023.  
Dictamen: Eliminació total als 5 anys. Es conservarà un expedient per any i per tipus de formulari.  
  
  
  
Codi: 00017.  
Sèrie documental: Expedients de Bo Residència i Bo Centre de Dia.  
Òrgan productor: Direccions territorials de la conselleria amb competència en persones majors.   
Direcció general de la conselleria amb competència en persones majors.  
Funció: Gestionar ajudes per a finançar les estades en residències de tercera edat i centres de dia adherits al Programa Bo Residència i Bo Centre de Dia respectivament. A partir de 2009 es dirigeixen exclusivament a persones que ja són beneficiàries d'aquest tipus d'ajudes.  
  
Data dictamen: 25 d'octubre de 2023.  
Dictamen: Eliminació parcial: eliminació als 5 anys de les sol·licituds individuals i conservació permanent dels expedients generals.  
  
  
  
  
Codi: 00755.  
Sèrie documental: Concurs de mèrits.  
Òrgan productor: Universitat d'Alacant.  
Funció: Convocatòries de provisió de llocs de treball del personal funcionari d'Administració i Serveis de les universitats.  
Data dictamen: 25 d'octubre de 2023.  
Dictamen: Eliminació parcial: als 5 anys de les sol·licituds, les comunicacions als membres del tribunal qualificador, els llistats provisionals, els llistats de baremació de mèrits, llistats d'adjudicacions provisionals, documentació aportada per a acreditació de mèrits, plantilles de les memòries i entrevistes.   
Conservació permanent de l'expedient general.  
  
  
  
Codi: 00826.  
Sèrie documental: Modificació de pressupost.  
Òrgan productor: Universitat Miguel Hernández d'Elx (UMH).  
Funció: Definir els canvis en imports del pressupost de despeses. Constitueixen modificacions pressupostàries els següents casos:  
a) Les motivades per la insuficiència o la inexistència de crèdit inicial: suplement de crèdit, transferències de crèdit o crèdit extraordinari.  
b) Les originades a conseqüència de l'obtenció d'ingressos de reconeixement preceptiu o de caràcter específic: ampliació de crèdit o generació de crèdit.  
c) Les motivades per la disposició de majors ingressos de caràcter genèric o la incorporació de romanent de tresoreria de caràcter genèric de la liquidació de l'exercici anterior; així com les motivades per la incorporació de romanents específics de crèdit de la liquidació de l'exercici anterior.  
d) Baixes per anul·lació derivades de la necessitat de reduir en tot o en part determinades partides de l'estat d'ingressos i despeses per idèntica quantia.  
  
Data dictamen: 25 d'octubre de 2023.  
Dictamen: Eliminació total als 5 anys. Es conservarà un expedient per any.  
  
  
  
Codi: 00579.  
Sèrie documental: Selecció per borsa de treball.  
Òrgan productor: Universitat d'Alacant.  
Funció: Procediment de les universitats públiques per a la provisió temporal de llocs de treball mitjançant convocatòria de procés selectiu per a constituir borsa de treball.  
  
Data dictamen: 25 d'octubre de 2023.  
Dictamen: Eliminació parcial als 5 anys de les sol·licituds i annexos, els exàmens o proves, les llistes provisionals i les comunicacions als membres del tribunal qualificador. Conservació permanent de l'expedient general.  
  
  
  
Codi: 00905.  
Sèrie documental: Expedients d'ajudes a la rehabilitació d'habitatges i edificis.  
Òrgan productor: Direcció Territorial d'Habitatge i Arquitectura Bioclimàtica de València.  
Funció: Concedir ajudes objectives o personals a persones físiques i a persones jurídiques per a la rehabilitació i la millora d'habitatges i edificis individuals i col·lectius en forma de préstecs i subvencions a fons perdut. Aquestes ajudes inclouen la rehabilitació d'elements estructurals i de seguretat de l'edifici així com el condicionament tant d'elements comuns de l'edifici com interns de l'habitatge per a l'accessibilitat i eficiència energètica.  
Data dictamen: 25 d'octubre de 2023.  
Dictamen: Eliminació total als 20 anys de les sol·licituds en paper i conservació permanent de les dades de l'aplicació. Es conservarà un expedient per any i un per cada tipus de formulari.  
  
  
  
Codi: 00126.  
Sèrie documental: Sol·licituds d'inscripció, modificació o baixa en el Registre de demanda d'habitatge.  
Òrgan productor: Servei d'emergència residencial, funció social de l'habitatge i observatori de l'hàbitat i segregació urbana.  
Funció: Sol·licitar la inscripció, modificació de dades o baixa en el Registre de demanda d'habitatge de la Comunitat Valenciana, amb la finalitat de possibilitar l'accés a habitatge protegit en règim de compra o lloguer.  
Data dictamen: 25 d'octubre de 2023.  
Dictamen: Eliminació total als 5 anys de les sol·licituds en paper i conservació permanent de les dades de l'aplicació. Es conservarà un expedient per any i un per cada tipus de formulari.  
  
  
  
Codi: 00357.  
Sèrie documental: Expedients de protecció de xiquets, xiquetes i adolescents (NNIA).  
Òrgan productor: Vicepresidència i Conselleria d'Igualtat i Polítiques Inclusives. Direccions territorials. Serveis amb competències en infància i adolescència.  
Funció: Exercir mesures de protecció sobre els xiquets, xiquetes i adolescents en situació de risc i desemparament de la Comunitat Valenciana.  
Data dictamen: 25 d'octubre de 2023.  
Dictamen: Conservació permanent.  
  
  
  
Codi: 00598.  
Sèrie documental: Expedients d'usuaris de llars i residències de protecció de xiquets, xiquetes i adolescents (NNIA).  
Òrgan productor: Vicepresidència i Conselleria d'Igualtat i Polítiques Inclusives. Direccions territorials. Serveis amb competències en menors.  
Funció: Exercir i documentar el seguiment de l'atenció residencial del xiquet, xiqueta o adolescent protegit en l'àmbit de la Comunitat Valenciana. Són els expedients d'usuaris de centres de recepció, atenció general, preemancipació, projecte migratori, conductes greus i salut mental.  
  
Data dictamen: 25 d'octubre de 2023.  
Dictamen: Eliminació total als 5 anys de la baixa administrativa de l'expedient. Es conservarà un expedient per any i un per cada tipus de formulari.  
  
  
  
Codi: 00061.  
Sèrie documental: Expedients d'ajudes dirigides a programes i serveis especialitzats d'intervenció i atenció a la família i infància (SEAFI / EEIIA).  
Òrgan productor: Vicepresidència i Conselleria d'Igualtat i Polítiques Inclusives. Direccions territorials. Serveis amb competències en menors.  
Funció: Tramitar ajudes a entitats locals per a la prestació de serveis d'intervenció especialitzada en nuclis familiars que es troben en situació de vulnerabilitat o conflicte, i amb menors en situació de risc o desemparament.  
  
Data dictamen: 25 d'octubre de 2023.  
Dictamen: Eliminació parcial als 5 anys de les sol·licituds individuals i conservació permanent dels expedients generals.  
  
  
  
  
Codi: 00586.   
Sèrie documental: Expedients de sol·licitud d'informació sobre preus màxims de venda i renda d'habitatge protegit.  
Òrgan productor: Servei Territorial d'Habitatge i Arquitectura Bioclimàtica d'Alacant.  
Servei Territorial d'Habitatge i Arquitectura Bioclimàtica de Castelló.  
Servei Territorial d'Habitatge i Arquitectura Bioclimàtica de València.  
Funció: Sol·licitar informació de preus màxims de venda o renda en segones o posteriors transmissions d'habitatge protegit.  
  
Data dictamen: 25 d'octubre de 2023.  
Dictamen: Eliminació total a l'any. Es conservarà un exemplar per any i per tipus de formulari.  
  
  
  
Codi: 00427.  
Sèrie documental: Borses d'ocupació temporal.  
Òrgan productor: Conselleria de Justícia, Reformes Democràtiques i Llibertats Públiques.  
Direcció General de Funció Pública.   
Vicepresidència i Conselleria d'Igualtat i Polítiques Inclusives. Direccions territorials.  
Funció: Constitució i funcionament de les borses d'ocupació temporal per a la selecció i el nomenament del personal funcionari interí o per a la contractació de personal laboral temporal, inclosos els llocs d'atenció directa al servei de l'Administració de la Generalitat. Queda exclosa la selecció del personal docent, personal d'institucions sanitàries, de seguretat, d'Administració de justícia i personal que es regule amb les normes específiques pròpies.  
  
Data dictamen: 25 d'octubre de 2023.  
Dictamen: Eliminació parcial als 5 anys. Es conservarà un exemplar per any i per tipus de formulari.